b'\n_START_ARTICLE_\nBarnevelsignelse\n_START_SECTION_\nNavngivning\n_START_PARAGRAPH_\n\xc3\x85 gi barnet et navn er ikke en del av barnevelsignelsen. Men vanligvis kunngj\xc3\xb8res barnets navn under denne seremonien._NEWLINE_Ofte markeres seremonien hjemme hos familien sammen med slekt og venner.\n_START_SECTION_\nBarnevelsignelse i pinsebevegelsen\n_START_PARAGRAPH_\nDet er frivillig \xc3\xa5 la et barn barnevelsigne i pinsebevegelsen. Men de fleste blir barnevelsignet og det er vanlig \xc3\xa5 ha barnevelsignelsen n\xc3\xa5r barnet er noen m\xc3\xa5neder gammelt. _NEWLINE_Denne seremonien finner sted i et av menighetens m\xc3\xb8ter, som regel i et s\xc3\xb8ndagsm\xc3\xb8te. Familien kommer frem og blir presentert for menigheten. M\xc3\xb8telederen eller pastoren, holder barnet, og sammen med menigheten blir barnet, p\xc3\xa5 en enkel m\xc3\xa5te, bedt for og velsignet. _NEWLINE_Barnevelsignelsen praktiserer fordi pinsebevegelsen ikke har barned\xc3\xa5p, men troende d\xc3\xa5p, vanligvis (feilaktig) omtalt som voksend\xc3\xa5p. D\xc3\xa5pen er frivillig og skjer p\xc3\xa5 den kristnes bekjennelse og tro, og ikke p\xc3\xa5 grunn av alder eller fordi en blir voksen. Den eneste betingelse for \xc3\xa5 bli d\xc3\xb8pt er bekjennelsen av \xc3\xa5 tro p\xc3\xa5 Jesu Kristi frelsesverk. Derfor kalles d\xc3\xa5pen troende d\xc3\xa5p, og det er ikke uvanlig at ganske unge mennesker lar seg d\xc3\xb8pe.'